
ประกาศองค์การบริหารส่วนตำบลตลิ่งชัน
เรื่อง   การประชาสัมพันธ์กำหนดวัน  เวลา  การตรวจรับพัสดุ  
โครงการจัดซื้อรถบรรทุกขยะ  ขนาด ๖  ตัน  ๖  ล้อ  แบบอัดท้าย 
-------------------------------------------------------
                     ด้วยองค์การบริหารส่วนตำบลตลิ่งชัน  ได้ดำเนินการประมูลราคาซื้อด้วยระบบอิเล็กทรอนิกส์  รถบรรทุกขยะ  ขนาด  ๖  ตัน  ๖  ล้อ  แบบอัดท้าย  ขนาดความจุไม่น้อยกว่า  ๑๐  ลูกบาศก์เมตร  จำนวน  ๑  คัน  เมื่อวันที่  ๒๒  เมษายน  ๒๕๕๗ และองค์การบริหารส่วนตำบลตลิ่งชัน  ได้ตกลงทำสัญญาซื้อขายกับบริษัท  เมอเก้น  กรุ๊ป  จำกัด  เป็นผู้ขายดังกล่าว  เพราะเป็นผู้เสนอราคาต่ำสุด  ตามสัญญาซื้อขายเลขที่    ๔/๒๕๕๗  ลงวันที่  ๒  มิถุนายน  ๒๕๕๗  เป็นเงิน  ๒,๒๙๕,๐๐๐ บาท (สองล้านสองแสนเก้าหมื่นห้าพันบาทถ้วน)  โดยกำหนดส่งมอบแล้วเสร็จภายในวันที่ ๑  สิงหาคม  ๒๕๕๗  นั้น

       บัดนี้  ผู้ขายได้ส่งมอบพัสดุ  ในวันที่  ๒๕  กรกฎาคม  ๒๕๕๗  จึงขอให้คณะกรรมการตรวจรับพัสดุเข้าดำเนินการตรวจรับพัสดุ  วันที่  ๒๙  กรกฎาคม  ๒๕๕๗  เวลา  ๑๐.๐๐  น. ณ  องค์การบริหารส่วนตำบลตลิ่งชัน  ดังนั้นองค์การบริหารส่วนตำบลตลิ่งชัน   จึงขอประชาสัมพันธ์ให้ประชาชนทั่วไปทราบและเข้าร่วมตรวจสอบการตรวจรับพัสดุดังกล่าวต่อไป 

        จึงขอประชาสัมพันธ์ประกาศให้ทราบโดยทั่วกัน
  ประกาศ ณ วันที่   ๒๕  เดือน  กรกฎาคม  พ.ศ.   ๒๕๕๗




                        ชัยวุฒิ  แก้วอย่างดี

